ผู้ว่าราชการกรุงเทพมหานคร ลงพื้นที่ตรวจความเรียบร้อยบนเส้นทางในการเสด็จพระราชดำเนินเลียบพระนคร โดยขบวนพยุหยาตราทางชลมารค
ผู้ว่าราชการกรุงเทพมหานคร ลงพื้นที่ตรวจความเรียบร้อยบนเส้นทางในการเสด็จพระราชดำเนินเลียบพระนคร โดยขบวนพยุหยาตราทางชลมารค พล.ต.อ.อัศวิน ขวัญเมือง ผู้ว่าราชการกรุงเทพมหานคร พร้อมคณะผู้บริหารกรุงเทพมหานคร ลงพื้นที่ตรวจความพร้อมการเตรียมพื้นที่ในการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ในวันพรุ่งนี้(12 ธ.ค.62) ณ สวนสันติชัยปราการ พร้อมกล่าวว่า วันนี้กรุงเทพมหานครและหน่วยงานที่เกี่ยวข้อง ลงพื้นที่ตรวจความเรียบร้อยเป็นครั้งสุดท้าย โดยได้ลงเรือตรวจความพร้อมตลอดเส้นทางเสด็จฯสองฝั่งแม่น้ำเจ้าพระยา ขณะนี้มีความเรียบร้อยแล้ว โดยได้สั่งการให้เก็บวัชพืชในแม่เจ้าพระยา ให้เรียบร้อยก่อนเวลา 09.00 ของวันพรุ่งนี้ ขณะที่บ้านเรือนประชาชนสองฝั่งแม่น้ำเจ้าพระยาได้ประสานประดับธงให้เป็นทางเดียวกัน และทางการปรับปรุงภูมิทัศน์ การประดับธงชาติ ธงตราสัญลักษณ์งานพระราชพิธีบรมราชาภิเษก ธงอักษรพระปรมาภิไธย วปร. การประดับผ้าระบายตลอดเส้นทางเสด็จฯ สองฝั่งแม่น้ำเจ้าพระยา การจัดเตรียมสถานที่เฝ้าฯ ของผู้มีตำแหน่งและของประชาชน รวมทั้งการตกแต่งไม้ดอกไม้ประดับ การจัดรถสุขาเคลื่อนที่บริการประชาชนอย่างไรก็ตาม ผู้ว่าราชการกรุงเทพมหานคร จะลงพื้นที่ตรวจความเรียบร้อยอีกครั้งในวันพรุ่งนี้ เวลา 05.00 น.เพื่อความเรียบร้อยอีกครั้ง